Centralna Finska
Centralna Finska (finski: Keski-Suomi; švedski: Mellersta Finland) jedna je od regija Finske. Smještena je u centralnom dijelu države i graniči s Pejenskom Tavastijom na jugu, Pirkanmaaom i Južnom Ostrobotnijom na zapadu, Centralnom Ostrobotnijom na sjeverozapadu, Sjevernom Ostrobotnijom na sjeveru te Sjevernom i Južnom Savonijom na istoku. Prostire se na teritoriji od 19.950,38 km2 i jedna je od većih regija. Prema podacima iz 2017, regiju je naseljavalo 276.031 stanovnika, po čemu je peta u Finskoj. S prosječnom gustinom od 17 stanovnika po km2 nešto je gušće naseljena regija u odnosu na nacionalni prosjek. Glavni i najveći grad regije jest Jyväskylä.